ตลท.ขยายเวลา GSTEEL แก้ไขคุณสมบัติรีซูมเทรด ถึง 31 พ.ค.64
ตลท.ขยายเวลา GSTEEL แก้ไขคุณสมบัติรีซูมเทรด ถึง 31 พ.ค.64
ตลท.ขยายเวลา GSTEEL แก้ไขคุณสมบัติรีซูมเทรด ถึง 31 พ.ค.64
1 มิ.ย. 2563

ตลาดหลักทรัพย์แห่งประเทศไทย (ตลท.) แจ้งว่าตามที่ บริษัท จี สตีล จำกัด (มหาชน) หรือ GSTEEL ซึ่งเป็นบริษัทที่เข้าข่ายอาจถูกเพิกถอนหลักทรัพย์กรณีบริษัทไม่นำส่งงบการเงินภายในกำหนด โดยปัจจุบันครบกำหนดเวลาดำเนินการให้มีคุณสมบัติเพื่อกลับมาซื้อขายแล้ว และบริษัทได้ขอขยายเวลามายังตลาดหลักทรัพย์ฯ ซึ่งตลาดหลักทรัพย์ฯได้พิจารณาข้อมูลและคำชี้แจงของบริษัทแล้ว จึงให้เวลาเพิ่มเติมกับบริษัทเพื่อดำเนินการให้มีคุณสมบัติเพื่อกลับมาซื้อขาย จนถึงวันที่ 31 พฤษภาคม 2564
ทั้งนี้ หาก GSTEEL ไม่สามารถดำเนินการให้มีคุณสมบัติเพื่อกลับมาซื้อขายได้ภายในระยะเวลาดังกล่าว ตลาดหลักทรัพย์ฯ จะเสนอคณะกรรมการตลาดหลักทรัพย์ฯ เพื่อพิจารณาเพิกถอนหลักทรัพย์ต่อไป